HMS Blean

HMS Blean (viirinumero L47) oli Britannian kuninkaallisen laivaston Hunt-luokan tyypin III saattuehävittäjä, joka palveli toisessa maailmansodassa. Alus nimettiin Blean Beagles Huntin mukaan, mikä pidettiin Bleanin kylässä Canterburyn pohjoispuolella.

 Valmistus 

Alus tilattiin 27. huhtikuuta 1940 osana vuoden 1940 hätäohjelmaa Hawthorn Leslie and Companyltä Hebburnistä, missä köli laskettiin 22. helmikuuta 1941 työnumerolla 4247. Alus laskettiin vesille 15. tammikuuta 1942 ja valmistui 23. elokuuta.Naval-history.net - HMS Blean Aluksen ensimmäiseksi ja ainoaksi päälliköksi määrättiin 20. heinäkuuta 1942 alkaen Norman John ParkerUboat.net - HMS Blean.

 Palvelus 
Elokuussa 1942 alus oli valmistajan koeajoissa, minkä jälkeen se läpäisi hyväksyntätestit. Alus siirtyi hyväksynnän jälkeen Scapa Flowhun varustettavaksi sekä koulutuksen aloittamiseksi. Alus oli syyskuussa koulutettavana Kotilaivastossa, minkä päätyttyä se aloitti Pohjanmeren saattueiden suojaamisen.

Lokakuussa alus oli huollettavana Thamesin alueen telakalla, jossa ollessaan se sai määräyksen siirtyä Välimerelle. Sen tehtävänä oli tukea Pohjois-Afrikan maihinnousua. Alus siirtyi saattueen mukana Gibraltarille, jonne saavuttuaan se liitettiin 58. hävittäjäviirikköön.

Alus suojasi 11. joulukuuta 1942 Algerian rannikolla saattuetta KMF4 yhdessä HMS Wishartin kanssa, kun Saksan laivaston sukellusvene U-443 havaitsi saattueen. Sukellusvene laukaisi yhden torpedon kohti Bleania ja toisen kohden saattuetta, mutta kumpikin osui saattaneeseen hävittäjään. Torpedoitu alus upposi 60 merimailia rannikosta neljässä minuutissa, jolloin sai surmansa 89 miehistönjäsentä. Wishart pelasti kahdeksan upseeria ja 86 miehistönjäsentä.

Lähteet

Viitteet

Luokka:Kuninkaallisen laivaston Hunt-luokan hävittäjät
Luokka:Hawthorn Leslien valmistamat alukset
Luokka:Yhdistyneen kuningaskunnan toisen maailmansodan hävittäjät